pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-หุ้นกู้อนุพันธ์แฝง “Krungthai Inverse Floater” สุดปัง นักลงทุนจองซื้อเกือบ 5,000 ล้านบาท เตรียมออก “รุ่นทวีคูณ” ก.ค.นี้
วันศุกร์ที่ 1 กรกฎาคม 2565
หุ้นกู้อนุพันธ์แฝง “Krungthai Inverse Floater” สุดปัง นักลงทุนจองซื้อเกือบ 5,000 ล้านบาท เตรียมออก “รุ่นทวีคูณ” ก.ค.นี้
ธนาคารกรุงไทย เผยยอดจองซื้อหุ้นกู้อนุพันธ์แฝง “Krungthai Inverse Floater” เกือบ 5,000 ล้านบาท เตรียมออก “รุ่นทวีคูณ” เดือนก.ค.นี้ ตอบโจทย์ผู้ลงทุนช่วงภาวะตลาดผันผวนสูง ด้วยจุดเด่นคุ้มครองเงินต้น 100% สร้างผลตอบแทนยั่งยืน
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์การเงินและนวัตกรรมการลงทุนใหม่ๆ อย่างต่อเนื่อง เพื่อตอบโจทย์ความต้องการของลูกค้าทุกกลุ่ม ท่ามกลางภาวะตลาดโลกที่มีความผันผวนสูง ล่าสุด ธนาคารได้ออกจําหน่ายหุ้นกู้อนุพันธ์แฝง “Krungthai Inverse Floater” ตั้งแต่ต้นเดือนมิถุนายน 2565 ที่ผ่านมา ขณะนี้ มียอดจําหน่ายแล้วเกือบ 5,000 ล้านบาท ถือเป็นผลิตภัณฑ์ทางการเงินที่ตอบโจทย์นักลงทุนครอบคลุมทุกมิติ ทั้งการคุ้มครองเงินต้นโดยธนาคารกรุงไทย ที่มีอันดับเครดิตระดับ AAA ระยะเวลาการลงทุนตั้งแต่ 1.5 – 3 ปี มีโอกาสได้รับผลตอบแทนที่สูงขึ้น และมีผลตอบแทนขั้นต่ําให้อีกด้วย โดยกรุงไทย เป็นผู้นําตลาดในการออกจําหน่ายหุ้นกู้อนุพันธ์แฝง ที่จ่ายผลตอบแทนอ้างอิงปัจจัยตลาดต่างๆ เพื่อสร้างโอกาสเพิ่มผลตอบแทนจากการลงทุนให้ลูกค้า แต่คงจุดเด่นในการคุ้มครองเงินต้น 100%
สําหรับ Krungthai Inverse Floater เป็นหุ้นกู้อนุพันธ์แฝงรุ่นล่าสุด โดยธนาคารเป็นผู้ออกหุ้นกู้ และจ่ายดอกเบี้ยแบบลอยตัวย้อนทิศ อ้างอิงกับอัตราดอกเบี้ย THOR ซึ่งเป็นดอกเบี้ยที่เคลื่อนไหวใกล้ชิดกับดอกเบี้ยนโยบายของธนาคารแห่งประเทศไทย (ธปท.) และประกาศโดยธปท.ทุกวัน โดยผลตอบแทนที่นักลงทุนได้รับจะย้อนทิศ หรือสวนทางกับอัตราดอกเบี้ยอ้างอิง ซึ่งสอดคล้องกับแนวโน้มอัตราดอกเบี้ยที่คาดว่าจะปรับตัวสูงขึ้นไม่มากในช่วงระยะเวลาที่ลงทุน ผลตอบแทนที่ได้รับจาก “Krungthai Inverse Floater” จะมีโอกาสสูงกว่าทางเลือกการลงทุนอื่นที่มีอันดับเครดิตใกล้เคียงกัน
นอกจากนี้ ยังมีการจําหน่าย “Krungthai Inverse Floater รุ่นทวีคูณ” ซึ่งจะเพิ่มโอกาสสร้างผลตอบแทนสูงกว่ารุ่นปกติ แต่ยังคงคุ้มครองเงินต้น และผลตอบแทนขั้นต่ําเช่นเดียวกัน ทั้งนี้ จากการตอบรับที่ดีของนักลงทุน คาดว่าจะเปิดจําหน่าย Krungthai Inverse Floater แก่นักลงทุนรายใหญ่ และนักลงทุนสถาบันอีกครั้งในเดือนกรกฎาคม 2565 สําหรับนักลงทุนที่สนใจ ติดต่อสอบถามรายละเอียดที่ธนาคารกรุงไทยทุกสาขา หรือ 02-208-4691, 02-208-4673
รัฐบาลไทย-ข่าวทำเนียบรัฐบาล-SME D Bank ติดอาวุธเอสเอ็มอีไทย ยกระดับข้ามผ่านอุปสรรค จัด 8 โปรแกรมเสริมแกร่ง เติมความรู้ หนุนเพิ่มรายได้ ขยายตลาดเติบโต
วันพฤหัสบดีที่ 10 มีนาคม 2565
SME D Bank ติดอาวุธเอสเอ็มอีไทย ยกระดับข้ามผ่านอุปสรรค จัด 8 โปรแกรมเสริมแกร่ง เติมความรู้ หนุนเพิ่มรายได้ ขยายตลาดเติบโต
SME D Bank สนับสนุนยกระดับผู้ประกอบการเอสเอ็มอีไทยอย่างต่อเนื่อง เพื่อจะเพิ่มศักยภาพ สามารถจะปรับตัว และก้าวผ่านอุปสรรคต่าง ๆ ไปได้ด้วยดี โดยในเดือนมีนาคม 2565  ได้จัด 8 กิจกรรมอบรมออนไลน์ ช่วยเติมความรู้ เพิ่มรายได้ ขยายตลาดเติบโต
นายโมกุล โปษยะพิสิษฐ์ รองกรรการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank รับผิดชอบ กลุ่มงานกลยุทธ์ พัฒนาธุรกิจและผู้ประกอบการ เผยว่า จากปัจจุบันที่ผู้ประกอบการเอสเอ็มอีไทย ได้รับผลกระทบจากสถานการณ์รอบตัว ไม่ว่าจะเป็นการแพร่ระบาดของโควิด-19 ที่ยังไม่คลี่คลาย ต้นทุนราคาน้ํามันเพิ่มขึ้นสูง เป็นต้น SME D Bank ในฐานะธนาคารเพื่อเอสเอ็มอีไทยที่ให้บริการการเงินคู่การพัฒนา เดินหน้าสนับสนุนยกระดับผู้ประกอบการเอสเอ็มอีไทยอย่างต่อเนื่อง เพื่อจะเพิ่มศักยภาพ สามารถจะปรับตัว และก้าวผ่านอุปสรรคต่าง ๆ ไปได้ด้วยดี โดยในเดือนมีนาคม 2565 ได้จัด 8 กิจกรรมอบรมออนไลน์ ช่วยเติมความรู้ เพิ่มรายได้ ขยายตลาดเติบโต ได้แก่
1.หลักสูตร “การขึ้นทะเบียนจัดซื้อจัดจ้างภาครัฐ รุ่นที่ 2” พา SMEs เข้าถึงตลาดภาครัฐที่มีมูลค่าถึง 1.3 ล้านล้านบาทต่อปี จัดในวันที่ 16 มี.ค.65 เวลา 10.00-12.00 น.
2.หลักสูตร “สร้างบัญชี รู้ภาษี ระบบดีดีกับ AccRevo” เรียนรู้โปรแกรมบัญชีออนไลน์ ยกระดับธุรกิจทันยุคดิจิทัล จัดในวันที่ 16 มี.ค. 65 เวลา 13.00-15.30 น.
3. หลักสูตร “TikTok For Business” ครั้งที่ 2 วิทยากร ภญ.โสภา พิมพ์สิริพานิชย์ (โค้ชโซอี้) มอบความรู้การทําตลาดออนไลน์ด้วยแอปพลิเคชั่น TikTok กับเทคนิคการเขียน Content Marketing รวมถึงอัดคลิปและตัดต่อคลิปได้ง่าย ๆ จัดในวันที่ 22 มี.ค.65 เวลา 10.00-12.00 น.
4. หลักสูตร “เปิดตลาดออนไลน์ฟรี! กับ FTIeBusiness” สร้างร้านค้าออนไลน์ง่าย ๆ เพียง 7 ขั้นตอน บนแพลตฟอร์ม B2B ภาคอุตสาหกรรมใหญ่ที่สุดในประเทศ เปิดโอกาสจับคู่ธุรกิจกับผู้จัดจําหน่ายชั้นนําระดับประเทศ จัดในวันที่ 24 มี.ค.65 เวลา 14.00-16.00 น.
5. หลักสูตร “Reboot ธุรกิจ ทําน้อยแต่ได้ 100%” รุ่นที่ 3 วิทยากร นายสุเมธ สุภา ผู้อํานวยการศูนย์พัฒนาบุคลากรดิจิทัล สถาบันพัฒนาเศรษฐกิจและสังคมดิจิทัลแห่งประเทศไทย สอนเทคนิคเพิ่มการรับรู้ การมองเห็นใน Facebook และสร้างคอนเทนท์ให้น่าติดตาม จัดในวันที่ 25 มี.ค.65 เวลา 9.00-12.00 น.
6. หลักสูตร “เพิ่มพลังให้แบรนด์ด้วย Packaging Design และ GS1 Standard” เผยเคล็ดลับการออกแบบผลิตภัณฑ์ เสริมภาพลักษณ์ให้สินค้าและแบรนด์ของคุณ จัดในวันที่ 25 มี.ค.65 เวลา 13.30-15.30 น.
7. หลักสูตร “สร้างยอดขายออนไลน์ ด้วย Food Delivery” วิทยากร นายศุภอรรถ อ่อนละมัย ที่ปรึกษาด้านธุรกิจอาหารและบริการ “CT Training Development Co.,Ltd.” เติมความรู้การบริหารธุรกิจการจัดส่งอาหาร Delivery แบบครบวงจร ในวันที่ 29 มี.ค.65 เวลา 9.00-12.00 น.
8. หลักสูตร “Alibaba the next Gen.7 แนะนําทางรอดยุคโควิดโดยผู้เชี่ยวชาญจากอาลีบาบาดอทคอม” พบกับการเจาะลึกภาพรวมตลาดออนไลน์ รวมทั้งเทคนิคและเครื่องมือการขายบน Platform Alibaba พิเศษสุด! สําหรับผู้เข้าร่วมโครงการ ลุ้นรับสิทธิ์โพสต์ขายฟรี 1 สินค้าบน Platform Alibaba นาน 6 เดือน จัดในวันที่ 29 มี.ค.65 เวลา 13.30-16.00 น.
ทุกกิจกรรมสมัครเข้าร่วมได้ฟรี! เพียงสแกน QR Code ในโปสเตอร์ประชาสัมพันธ์ หรือติดต่อฝ่ายพัฒนาและสนับสนุนผู้ประกอบการ โทร. 02-265-4494 สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-รมว.สุชาติ มั่นใจ ไทยพร้อมส่งเยาวชนคว้าชัยเวทีแข่งขันฝีมือแรงงานนานาชาติ ปลายปีนี้
วันเสาร์ที่ 9 กรกฎาคม 2565
รมว.สุชาติ มั่นใจ ไทยพร้อมส่งเยาวชนคว้าชัยเวทีแข่งขันฝีมือแรงงานนานาชาติ ปลายปีนี้
รมว.แรงงาน นายสุชาติ ชมกลิ่น แจงสนามแข่งขันฝีมือแรงงานระดับโลก เพิ่มประเทศเจ้าภาพจัดงานรายสาขาอาชีพ  พร้อมยืนยัน ประเทศไทยพร้อมส่งเยาวชนคว้าชัย หลังเก็บตัวฝึกซ้อมนานนับปี
รัฐบาลไทย-ข่าวทำเนียบรัฐบาล-รัฐบาลอนุมัติ 12.29 ล้านบาท เยียวยาโควิด-19 แก่กลุ่มศิลปินสูงอายุ
วันพฤหัสบดีที่ 18 สิงหาคม 2565
รัฐบาลอนุมัติ 12.29 ล้านบาท เยียวยาโควิด-19 แก่กลุ่มศิลปินสูงอายุ
วันพุธที่ 17 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าดูแลประชาชนทุกกลุ่มให้ครอบคลุมทั่วถึง โดยอนุมัติโครงการเยียวยาศิลปินที่มีอายุเกิน 65 ปี ที่ได้รับผลกระทบจากสถานการณ์แพร่ระบาดของโรคโควิด-19 ซึ่งเปิดรับลงทะเบียนเมื่อช่วงเดือน ม.ค. ที่ผ่านมา เป็นกลุ่มแรงงานนอกระบบที่ไม่ได้เป็นผู้ประกันตนตาม พ.ร.บ.ประกันสังคม จากเครือข่ายอุตสาหกรรมบันเทิงและสมาคมศิลปินพื้นบ้านทั้งหมด 29 สมาคม พบว่ามีผู้ได้รับการเยียวยา 2,459 คน แบ่งเป็น ศิลปินที่เกี่ยวกับสถานบันเทิงในพื้นที่ควบคุมสูงสุดและเข้มงวด 23 จังหวัด 1,140 คน และศิลปินที่เกี่ยวกับสถานบันเทิงที่อยู่นอกพื้นที่ควบคุมสูงสุด 1,319 คน กรอบวงเงินรวม 12.29 ล้านบาท ระยะเวลาดําเนินการ 3 เดือน คือ ส.ค. – ต.ค. 2565
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วัคซีนไฟเซอร์ 1.54 ล้านโดสถึงไทยแล้ว รองนายกฯ “อนุทิน” เป็นผู้แทนรับมอบ นายกรัฐมนตรีขอบคุณมิตรไมตรีที่สหรัฐฯ มีต่อไทย พร้อมย้ำทุกโดสต้องจัดสรรตามแผนไปยังบุคลากรการแพทย์ด่านหน้า
วันศุกร์ที่ 30 กรกฎาคม 2564
วัคซีนไฟเซอร์ 1.54 ล้านโดสถึงไทยแล้ว รองนายกฯ “อนุทิน” เป็นผู้แทนรับมอบ นายกรัฐมนตรีขอบคุณมิตรไมตรีที่สหรัฐฯ มีต่อไทย พร้อมย้ําทุกโดสต้องจัดสรรตามแผนไปยังบุคลากรการแพทย์ด่านหน้า
วัคซีนไฟเซอร์ 1.54 ล้านโดสถึงไทยแล้ว รองนายกรัฐมนตรี “อนุทิน” เป็นผู้แทนรับมอบ นายกรัฐมนตรีขอบคุณมิตรไมตรีที่สหรัฐฯ มีต่อไทย พร้อมย้ําทุกโดสต้องจัดสรรตามแผนไปยังบุคลากรการแพทย์ด่านหน้าและกลุ่มเป้าหมายที่วางไว้เท่านั้น ไม่มีสําหรับวีไอพี
วันที่ 30 ก.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อเวลา 04.00 น. ของวันนี้ นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะผู้บริหารกระทรวงสาธารณสุข ได้เดินทางไปยังท่าอากาศยานสุวรรณภูมิ เพื่อเป็นผู้แทนรัฐบาลไทยในการรับมอบวัคซีนไฟเซอร์ จํานวน 1.54 ล้านโดส ที่ประเทศสหรัฐอเมริกามอบให้แก่ประเทศไทย
ทั้งนี้ การขนส่งวัคซีนไฟเซอร์ได้มาถึงท่าอากาศยานสุวรรณภูมิเมื่อเวลา 04.30 น. ด้วยสายการบิน AeroLogic เที่ยวบิน 3S530 ซึ่งหลังจากนี้จะต้องเก็บภายใต้อุณหภูมิ -70 ถึง -90 องศาเซลเซียส เพื่อคงประสิทธิภาพของวัคซีน และดําเนินการตามขั้นตอนก่อนกระจายไปตามแผนที่วางไว้ต่อไป
น.ส.ไตรศุลี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานการมาถึงของวัคซีนไฟเซอร์แล้ว โดยนายกรัฐมนตรีได้ขอบคุณในไมตรีที่รัฐบาลสหรัฐอเมริกามีต่อประเทศไทยเสมอมา โดยเฉพาะในช่วงเวลาที่ประเทศไทยกําลังเผชิญกับสถานการณ์โรคระบาดนี้ และนายกรัฐมนตรีได้เน้นย้ําว่าการกระจายวัคซีนจะต้องเป็นไปตามแผนที่กําหนด เน้นการฉีดแก่บุคลากรการแพทย์ด่านหน้าและกลุ่มเป้าหมายเท่านั้น จะต้องไม่มีกรณีจัดสรรไปยังบุคคลสําคัญ หรือนอกกลุ่มที่กําหนดไว้เป็นอันขาด
สําหรับกลุ่มเป้าหมายที่คณะทํางานด้านบริหารจัดการการให้บริการวัคซีนป้องกันโควิด-19 กําหนดว่าจะได้รับวัคซีนไฟเซอร์ล็อตแรก 1.54 ล้านโดส ประกอบด้วย
1) บุคลากรทางการแพทย์ที่ปฏิบัติภารกิจดูแลผู้ป่วยโควิด-19 ทั่วประเทศ (เข็ม 3 กระตุ้นภูมิคุ้มกัน) 700,000 โดส 2) ผู้มีภาวะเสี่ยงสูงต่อการเสียชีวิตจากการติดเชื้อโควิด-19 ที่มีสัญชาติไทย 645,000 โดส 3) ผู้สูงอายุ ผู้มีโรคเรื้อรัง 7 กลุ่มโรค หญิงตั้งครรภ์ที่มีอายุครรภ์ตั้งแต่ 12 สัปดาห์ขึ้นไป ชาวต่างชาติที่อาศัยในประเทศไทย เน้นผู้สูงอายุ และโรคเรื้อรัง หญิงตั้งครรภ์ที่มีอายุครรภ์ตั้งแต่ 12 สัปดาห์ขึ้นไป และผู้เดินทางไปต่างประเทศ ที่จําเป็นต้องรับวัคซีนไฟเซอร์ เช่น นักการทูต นักศึกษา 150,000 โดส 4) ทําการศึกษาวิจัย (ได้รับการอนุมัติโดยคณะกรรมการวิจัยจริยธรรม) จํานวน 5,000 โดส และ 5)สํารองส่วนกลางสําหรับตอบโต้การระบาดของเชื้อกลายพันธุ์ จํานวน 40,000 โดส
รัฐบาลไทย-ข่าวทำเนียบรัฐบาล-รมต.นร. อนุชาฯ เปิดงานลอยกระทง รูปแบบ “นิวนอร์มอล” เชิญชวนคนไทยร่วมรักษาประเพณีดีงาม เผยแพร่ให้ชาวโลกได้เห็น และร่วมเป็นเจ้าภาพที่ดีรับ “เอเปค 2022”
วันศุกร์ที่ 19 พฤศจิกายน 2564
รมต.นร. อนุชาฯ เปิดงานลอยกระทง รูปแบบ “นิวนอร์มอล” เชิญชวนคนไทยร่วมรักษาประเพณีดีงาม เผยแพร่ให้ชาวโลกได้เห็น และร่วมเป็นเจ้าภาพที่ดีรับ “เอเปค 2022”
รมต.นร. อนุชาฯ เปิดงานลอยกระทง รูปแบบ “นิวนอร์มอล” เชิญชวนคนไทยร่วมรักษาประเพณีดีงาม เผยแพร่ให้ชาวโลกได้เห็น และร่วมเป็นเจ้าภาพที่ดีรับ “เอเปค 2022
วันนี้(19พฤศจิกายน2565)เวลา15.00น.ณกรมประชาสัมพันธ์นายอนุชานาคาศัยรัฐมนตรีประจําสํานักนายกรัฐมนตรีเป็นประธานเปิดงาน“สืบสานวัฒนธรรมไทยร่วมใจลอยกระทง”ประจําปี2564ในรูปแบบชีวิตวิถีใหม่“นิวนอร์มอล”ซึ่งจัดขึ้นโดยกรมประชาสัมพันธ์ภายใต้มาตรการป้องปันการแพร่ระบาดเชื้อไวรัสโคโรนา2019หรือโควิด-19อย่างเคร่งครัด
รัฐมนตรีประจําสํานักนายกรัฐมนตรีกล่าวว่ารัฐบาลโดยพลเอกประยุทธ์จันทร์โอชานายกรัฐมนตรีได้เล็งเห็นถึงการอนุรักษ์ประเพณีไทยซึ่งเป็นสิ่งที่สืบทอดมายาวนานโดยเฉพาะประเพณีลอยกระทงที่มีความเชื่อมโยงกับสายน้ําที่คอยหล่อเลี้ยงประเทศชาติและประชาชนคนไทยแม้จะมีการแพร่ระบาดของสถานการณ์โควิด-19แต่ก็ได้กําชับให้ทุกหน่วยงานสามารถจัดงานลอยกระทงได้ตามมาตรการที่กรมควบคุมโรคกําหนดโดยต้องมีการป้องกันการติดเชื้อแบบครอบจักรวาล
รัฐมนตรีประจําสํานักนายกรัฐมนตรีกล่าวเพิ่มเติมว่าประเพณีลอยกระทงเป็นประเพณีที่ดีงามที่ควรอนุรักษ์และมีการสืบทอดจากรุ่นสู่รุ่นขณะที่ประเทศไทยได้รับเกียรติเป็นเจ้าภาพจัดการประชุมเอเปค2022จึงเป็นโอกาสดีที่ต่างชาติจะได้สัมผัสถึงความงดงามของศิลปวัฒนธรรมและประเพณีไทยและแสดงให้เห็นถึงศักยภาพไทยในเวทีโลกจึงขอเชิญชวนคนไทยร่วมเป็นเจ้าภาพที่ดีและนําเสนอสิ่งดีๆที่ประเทศไทยมีสู่สายตาประชาคมโลกตลอดปี2565ที่จะมาถึงนี้
จากนั้นรัฐมนตรีประจําสํานักนายกรัฐมนตรีได้ลอยกระทงร่วมกับคณะผู้บริหารที่บริเวณสระน้ํากรมประชาสัมพันธ์ก่อนเดินทางไปร่วมงานลอยกระทงที่ทําเนียบรัฐบาลต่อไป
.................
รัฐบาลไทย-ข่าวทำเนียบรัฐบาล-ดีอีเอส เตือนอย่าตื่นตระหนกกับข่าวปลอมโควิด-วัคซีน
วันเสาร์ที่ 30 เมษายน 2565
ดีอีเอส เตือนอย่าตื่นตระหนกกับข่าวปลอมโควิด-วัคซีน
ดีอีเอส เตือนอย่าตื่นตระหนกกับข่าวปลอมโควิด-วัคซีน
โฆษกดีอีเอสฝ่ายการเมืองห่วงประชาชนหลงเชื่อข่าวปลอมหลังพบมีผู้ไม่หวังดีบิดเบือนข้อมูลเกี่ยวกับโควิด-วัคซีนและเผยแพร่ผ่านโซเชียลคาดเจตนาสร้างความตื่นตระหนกให้กับสังคม
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่22-28เม.ย. 65โดยศูนย์ต่อต้านข่าวปลอมพบจํานวนข้อความที่เข้ามา11,704,186ข้อความโดยมีจํานวนที่ต้องดําเนินการVerifyทั้งหมด 265ข้อความเป็นเรื่องที่ต้องตรวจสอบ135เรื่องซึ่งในจํานวนนี้เป็นข่าวเกี่ยวกับโควิด35เรื่อง
ขณะที่จากการตรวจสอบในรายละเอียดพบว่าเริ่มมีผู้ไม่หวังดีเผยแพร่ข้อมูลบิดเบือนเกี่ยวกับโควิดและสร้างความเข้าใจผิดเกี่ยวกับประสิทธิภาพรวมทั้งผลกระทบจากวัคซีนป้องกันโควิดเพื่อสร้างความสับสนและความแตกตื่นให้กับประชาชนโดยช่วงสัปดาห์ล่าสุดนี้มีข่าวปลอม/บิดเบือนเกี่ยวกับเรื่องนี้ได้รับความสนใจเป็นลําดับต้นๆถึง4ข่าว
โดยจากสถิติข่าวปลอมที่มีคนสนใจสูงสุด10อันดับแรกประจําสัปดาห์ประกอบด้วยอันดับ1ห้ามชาวบ้านและชาวพุทธเข้าไปยังเขตเขายายเที่ยงอันดับ2กรุงไทยและออมสินร่วมกับบริษัทเอกชนปล่อยสินเชื่อเงินกู้ร้อยละ2บาทต่อเดือนผ่านไลน์@501atukfอันดับ3แบงค์พันปลอมหมายเลขเดียวกันจากต่างประเทศระบาดเข้าไทยอันดับ4เชื้อโอไมครอนยังไม่มีหลักฐานมีอยู่จริงในไทยเป็นเพียงการวินิจฉัยเดาสุ่มอันดับ5หากฉีดวัคซีนเข็มกระตุ้นไม่สามารถป้องกันBA.2ได้มากกว่าBA.1
อันดับ6หากรับบริจาคเลือดจากผู้ที่ฉีดวัคซีนมาจะทําให้ได้รับผลจากวัคซีนดังกล่าวไปด้วยอันดับ7หากโดนยึดใบขับขี่จะไม่ได้คืนต้องไปสอบใหม่อันดับ8ข้าราชการไทยออกบัตรประชาชนให้มุสลิมโดยไม่ทําตามกฎหมายอันดับ9เรื่อง3วิธีรักษาโรคมะเร็งด้วยตนเองและอันดับ10ข้อมูลผู้ที่เสียชีวิตของสปสช.ส่วนใหญ่เป็นผู้ที่ฉีดวัคซีนทดลองส่วนผู้ไม่ได้ฉีดวัคซีนทดลองร่างกายปกติและแข็งแรงดี
นางสาวนพวรรณกล่าวว่าเมื่อได้รับข่าวสารข้อมูลผ่านโซเชียลขอให้ประชาชนตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
**************
รัฐบาลไทย-ข่าวทำเนียบรัฐบาล-ประกาศ! ไทยพ้นจากประเทศที่มีปัญหาวัณโรคสูง
วันจันทร์ที่ 5 กรกฎาคม 2564
ประกาศ! ไทยพ้นจากประเทศที่มีปัญหาวัณโรคสูง
....
เมื่อปี 2558 องค์การอนามัยโลก (WHO) ได้จัดกลุ่มประเทศที่มีภาระปัญหาวัณโรคสูงของโลก (WHO global lists of HBCs for 2016-2020) โดยแบ่งเป็น 3 ด้าน ๆ ละ 30 ประเทศ ประกอบด้วย
1. ประเทศที่มีจํานวนและอัตราป่วยวัณโรคสูง
2. ประเทศที่มีจํานวนและอัตราวัณโรคที่สัมพันธ์กับเอชไอวีสูง
3. ประเทศที่มีจํานวนและอัตราป่วยวัณโรคดื้อยาหลายขนานสูง
.
ปรากฎว่าประเทศไทยเป็น 1 ใน 14 ประเทศที่มีภาระปัญหาวัณโรคสูงทั้ง 3 ด้าน
.
ตลอดระยะเวลา 5 ปีที่ผ่านมา รัฐบาลได้เร่งดําเนินการแก้ไข และควบคุมปัญหาวัณโรคภายในประเทศทุกมิติ
.
ล่าสุด เมื่อวันที่ 17 มิ.ย. 64 ที่ผ่านมา องค์การอนามัยโลก (WHO) ได้ประกาศการจัดอันดับประเทศที่มีภาระปัญหาวัณโรคสูงของโลกขึ้นอีกครั้ง
.
ครั้งนี้ พบว่าประเทศไทยไม่มีรายชื่อปรากฎอยู่ในกลุ่ม 30 ประเทศที่มีจํานวนและอัตราป่วยวัณโรคดื้อยาหลายขนานสูงแล้ว ซึ่งหมายความว่าประเทศไทยพ้นจาก 14 ประเทศที่มีภาระด้านวัณโรคสูงทั้ง 3 ด้าน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"ไทย - สหราชอาณาจักร สานต่อความสัมพันธ์และความร่วมมือในด้านอุตสาหกรรมป้องกันประเทศ"
วันพฤหัสบดีที่ 3 มีนาคม 2565
"ไทย - สหราชอาณาจักร สานต่อความสัมพันธ์และความร่วมมือในด้านอุตสาหกรรมป้องกันประเทศ"
วันพุธที่2 มี.ค. 65 ณ ศาลาว่าการกลาโหม พล.อ.ชัยชาญ ช้างมงคล รมช.กห. ได้ให้การต้อนรับ นาย Mark Gooding(มาร์ก กุดดิง) ออท.อก./ไทย ในโอกาสเข้ารับหน้าที่ ออท.อก./ไทย
ทั้งสองฝ่ายได้ชื่นชมความสัมพันธ์ที่มีต่อกันมาอย่างยาวนาน และการแลกเปลี่ยนความคิดเห็นด้านความร่วมมือของทั้งสองประเทศในเรื่องอุตสาหกรรมป้องกันประเทศและการดําเนินกิจกรรมด้านการป้องกันประเทศอื่นๆ รวมทั้งด้านการต่อต้านการก่อการร้าย และความร่วมมือด้านความปลอดภัยทางไซเบอร์ ที่ทั้งสองประเทศเห็นร่วมกันที่จะพัฒนาทางเทคโนโลยีและการแลกเปลี่ยนข่าวสารซึ่งกัน
โดย รมช.กห.ได้กล่าวชื่นชมความสัมพันธ์อันดีของทั้งสองประเทศที่มีการแลกเปลี่ยนการเยือนระหว่างกันอย่างต่อเนื่องในทุกระดับทั้งในระดับราชวงศ์จนถึงประชาชนทั่วไป และชื่นชมความร่วมมือที่ทั้งสองประเทศมีต่อกันในทุกด้าน อาทิ ทางเศรษฐกิจ การค้าการลงทุน ด้านการศึกษา
ทางด้าน ออท.อก/ไทย ได้ขอบคุณสําหรับการต้อนรับ และชื่นชมความสัมพันธ์อันดีของทั้งสองประเทศ และหารือเรื่องความร่วมมือด้านอุตสาหกรรมป้องกันประเทศรวมถึงกิจกรรมด้านความมั่นคงอื่นๆ อาทิ ความร่วมมือทางไซเบอร์ การต่อต้านการก่อการร้าย และขอบคุณทางประเทศไทยสําหรับความคืบหน้าทางด้านความร่วมมือด้านความมั่นคงที่ดําเนินมา ซึ่งจะมีการพูดคุยในรายละเอียดเพื่อพัฒนาความร่วมมือให้เป็นรูปธรรมต่อไป
รัฐบาลไทย-ข่าวทำเนียบรัฐบาล-ครม. รับทราบรายงานภาวะและแนวโน้มเศรษฐกิจไทย ของคณะกรรมการนโยบายการเงิน (กนง.) มองปี 65 คาดเศรษฐกิจขยายตัวที่ร้อยละ 3.4 และปี 66 ขยายตัวที่ร้อยละ 4.7
วันอังคารที่ 8 กุมภาพันธ์ 2565
ครม. รับทราบรายงานภาวะและแนวโน้มเศรษฐกิจไทย ของคณะกรรมการนโยบายการเงิน (กนง.) มองปี 65 คาดเศรษฐกิจขยายตัวที่ร้อยละ 3.4 และปี 66 ขยายตัวที่ร้อยละ 4.7
ครม. รับทราบรายงานภาวะและแนวโน้มเศรษฐกิจไทย ของคณะกรรมการนโยบายการเงิน (กนง.) มองปี 65 คาดเศรษฐกิจขยายตัวที่ร้อยละ 3.4 และปี 66 ขยายตัวที่ร้อยละ 4.7 จากการฟื้นตัวของนักท่องเที่ยวต่างชาติ
วันที่ 8 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) รับทราบรายงานภาวะและแนวโน้มเศรษฐกิจไทยประจําไตรมาสที่ 4 ปี 2564 ช่วงเดือนตุลาคม-ธันวาคม 2564 ของคณะกรรมการนโยบายการเงิน (กนง.) โดยกนง.มีมติเป็นเอกฉันท์เมื่อวันที่ 10 พฤศจิกายน และ 22 ธันวาคม 2564 ให้คงอัตราดอกเบี้ยนโยบายไว้ที่ร้อยละ 0.50 ต่อปี โดยประเมินว่าเศรษฐกิจไทยผ่านจุดต่ําสุดในไตรมาสที่ 3 ปี 2564 และมีแนวโน้มฟื้นตัวต่อเนื่อง
อย่างไรก็ตาม ควรติดตามการแพร่ระบาดของโรคติดเชื้อไวรัสโรโรนา 2019 (โควิด-19) สายพันธุ์โอไมครอนอย่างใกล้ชิด เนื่องจากเป็นความเสี่ยงที่สําคัญต่อแนวโน้มเศรษฐกิจในระยะต่อไป กนง.เห็นว่าควรคงอัตราดอกเบี้ยนโยบายไว้ เนื่องจากนโยบายการเงินที่ผ่อนคลายต่อเนื่องจากช่วยสนับสนุนการขยายตัวของเศรษฐกิจ และได้คาดการณ์ว่าอัตราเงินเฟ้อทั่วไปที่เพิ่มขึ้นชั่วคราวจากปัจจัยด้านอุปทานจะคลี่คลายภายในปี 2565 แต่ยังต้องติดตามพัฒนาการของเงินเฟ้ออย่างใกล้ชิด
สําหรับการประเมินแนวโน้มเศรษฐกิจการเงินเพื่อประกอบการดําเนินนโยบายการเงินนั้น กนง.ระบุว่า ด้านเศรษฐกิจโลก เศรษฐกิจของประเทศคู่ค้ามีทิศทางขยายตัวต่อเนื่องแต่ชะลอลงตามลําดับ โดยปี 2565 มีแนวโน้มขยายตัวชะลอลงตามการระบาดของโควิด-19 ในช่วงต้นปี และในปี 2566 คาดว่าจะขยายตัวตามการคลี่คลายของสถานการณ์การแพร่ระบาดและปัญหาห่วงโซ่อุปทาน ส่วนภาวะการเงินและเสถียรภาพระบบการเงินไทย โดยภาวะการเงินไทยโดยรวมยังผ่อนคลาย ภาคธุรกิจสามารถระดมทุนได้อย่างต่อเนื่อง
แต่ความเสี่ยงด้านเครดิตยังเป็นอุปสรรคต่อธุรกิจขนาดกลางและขนาดย่อม และเสถียรภาพระบบการเงินยังเปราะบาง โดยเฉพาะฐานะทางการเงินของภาคครัวเรือนและภาคธุรกิจที่ได้รับผลกระทบจากการแพร่ระบาดหลายระลอก ซึ่งอาจชะลอการเติบโตของเศรษฐกิจในระยะต่อไป จึงต้องติดตามและเตรียมความพร้อมเพื่อรองรับความเสี่ยงระยะปานกลางที่อาจเกิดขึ้นภายใต้ความไม่แน่นอนของการระบาดของโควิด-19 ที่ยังยืดเยื้อและอาจรุนแรงขึ้น
นอกจากนี้กนง.ยังได้คาดการณ์แนวโน้มเศรษฐกิจและเงินเฟ้อของไทย ประกอบด้วย ในปี 2565 คาดว่าเศรษฐกิจจะขยายตัวที่ร้อยละ 3.4 และปี 2566 คาดว่าเศรษฐกิจจะขยายตัวที่ร้อยละ 4.7 จากการฟื้นตัวของนักท่องเที่ยวต่างชาติเป็นหลัก ขณะที่มูลค่าการส่งออกในปี 2565 มีแนวโน้มขยายตัวร้อยละ 3.51 และปี 2566 คาดว่าจะขยายตัวที่ร้อยละ 2.9
ส่วนจํานวนนักท่องเที่ยวคาดว่าปี 2565 จะมีจํานวนนักท่องเที่ยว5.6 ล้านคน และปี 2566 คาดว่าจะมีนักท่องเที่ยวต่างชาติประมาณ 20 ล้านคน ด้านการบริโภคภาคเอกชนปี 2565 คาดว่าจะขยายตัวร้อยละ 5.6 และปี 2566 คาดว่าจะขยายตัวร้อยละ 3.8 ส่วนการลงทุนภาคเอกชนปี 2565 คาดว่าจะขยายตัวร้อยละ 5.4 และปี 2566 คาดว่าจะขยายตัวที่ร้อยละ 5
ขณะที่อัตราเงินเฟ้อทั่วไปจะเคลื่อนไหวอยู่ในกรอบเป้าหมายตลอดช่วงประมาณการโดยปี 2565 ปรับเพิ่มขึ้นที่ร้อยละ 1.7 เนื่องจากอัตราเงินเฟ้อหมวดพลังงานมีแนวโน้มสูงขึ้นชั่วคราวตามราคาน้ํามันดิบในตลาดโลก และปี 2566 คาดว่าอัตราเงินเฟ้อทั่วไปจะอยู่ที่ร้อยละ 1.4
------------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ย้ำปฏิบัติมาตรการ Covid free setting และ Universal Prevention อย่างเคร่งครัด หลัง สธ. ประเมินผู้ติดเชี้อรายวันอาจเพิ่มสูงขึ้นอีก
วันพฤหัสบดีที่ 10 กุมภาพันธ์ 2565
​โฆษกรัฐบาลเผย นายกฯ ย้ําปฏิบัติมาตรการ Covid free setting และ Universal Prevention อย่างเคร่งครัด หลัง สธ. ประเมินผู้ติดเชี้อรายวันอาจเพิ่มสูงขึ้นอีก
​โฆษกรัฐบาลเผย นายกฯ ย้ําปฏิบัติมาตรการ Covid free setting และ Universal Prevention อย่างเคร่งครัด หลัง สธ. ประเมินผู้ติดเชี้อรายวันอาจเพิ่มสูงขึ้นอีก วันนี้ ผู้ติดเชื้อรวม 14,822 ราย เป็นผู้ป่วยจากในประเทศ 14,576 ราย และผู้มาจากต่างประเทศ 246 ราย
วันที่ 10 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ําประชาชน ผู้ประกอบการ ปฏิบัติตามมาตรการด้านสาธารณสุขภายใต้สถานการณ์โควิด – 19 ทั้งมาตรการ Covid Free Setting และ Universal Prevention รวมทั้งมาตรการอื่น ๆ ในการป้องกันการแพร่ระบาด ในทุกสถานที่ ห้างสรรพสินค้า ตลาด ร้านอาหาร โดยเฉพาะผู้ประกอบการขนส่งสาธารณะ ลดความเสี่ยงการแพร่ระบาดโรคโควิด 19 งดให้บริการอาหารและเครื่องดื่มตลอดทาง ควรตรวจ ATK ก่อนเดินทาง นอกจากการปฏิบัติตามมาตรการของประชาชนแล้ว ยังย้ําให้สถานที่ทํางานทั้งของหน่วยงานภาครัฐและเอกชน ต้องปฏิบัติตามมาตรการปลอดภัยสําหรับองค์กรเพื่อควบคุมการแพร่ระบาดของโควิด - 19 อย่างเคร่งครัดด้วย หลังกระทรวงสาธารณสุขมีการประเมินว่าไทยอาจมีผู้ติดเชื้อโควิด-19 สายพันธ์ุโอมิครอน รายวันถึงเพิ่มสูงขึ้นอีกในปลายเดือนกุมภาพันธ์นี้
ขณะที่ยอดผู้ติดเชื้อโควิด - 19 รายใหม่วันนี้ รวม 14,822 ราย จําแนกเป็นผู้ป่วยจากในประเทศ 14,576 ราย ผู้ป่วยมาจากต่างประเทศ 246 ราย ผู้ป่วยสะสม 322,438 ราย (ตั้งแต่ 1 มกราคม 2565) หายป่วยกลับบ้าน 8,503 ราย หายป่วยสะสม 249,886 ราย (ตั้งแต่ 1 มกราคม 2565) ผู้ป่วยกําลังรักษา 105,129 ราย เสียชีวิต 20 ราย ล่าสุดการให้บริการวัคซีน โควิด-19สะสมอยู่ที่ 118,955,590 โดส เข็มที่ 1 ฉีดสะสม 52,625,245 โดส เข็มที่ 2 ฉีดสะสม 49,072,436 โดส เข็มที่ 3 ฉีดสะสม 16,030,796 โดส เข็มที่ 4 ฉีดสะสม 1,227,113 โดส
..................................
รัฐบาลไทย-ข่าวทำเนียบรัฐบาล-​นายกรัฐมนตรีมอบมหาดไทยกำชับท้องถิ่นเฝ้าระวังไฟไหม้บ่อขยะเข้มงวด โดยเฉพาะแหล่งกองขยะสะสมขนาดใหญ่ที่มักมีเกิดเหตุซ้ำ ป้องกันปัญหามลพิษกระทบชุมชน
วันเสาร์ที่ 12 มีนาคม 2565
​นายกรัฐมนตรีมอบมหาดไทยกําชับท้องถิ่นเฝ้าระวังไฟไหม้บ่อขยะเข้มงวด โดยเฉพาะแหล่งกองขยะสะสมขนาดใหญ่ที่มักมีเกิดเหตุซ้ํา ป้องกันปัญหามลพิษกระทบชุมชน
​นายกรัฐมนตรีมอบมหาดไทยกําชับท้องถิ่นเฝ้าระวังไฟไหม้บ่อขยะเข้มงวด โดยเฉพาะแหล่งกองขยะสะสมขนาดใหญ่ที่มักมีเกิดเหตุซ้ํา ป้องกันปัญหามลพิษกระทบชุมชน
วันที่ 12 มี.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ได้เกิดกรณีไฟไหม้บ่อขยะที่ ต.แพรกษาใหม่ อ.เมืองสมุทรปราการ แม้ขณะนี้จะสามารถควบคุมเพลิงได้แล้ว แต่ยังต้องเฝ้าระวังเนื่องจากเป็นบ่อขยะขนาดใหญ่และเคยเกิดเหตุไฟไหม้รุนแรงเมื่อปี 2557 ที่สร้างผลกระทบด้านมลพิษต่อชุมชนโดยรอบเป็นวงกว้าง
พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายกระทรวงมหาดไทย ให้กําชับองค์กรปกครองส่วนท้องถิ่นทั่วประเทศให้เฝ้าระวังไม่ให้เกิดเหตุการณ์ลักษณะเดียวกันนี้ขึ้น เพื่อป้องกันผลกระทบด้านมลพิษต่อชุมชนโดยรอบพื้นที่บ่อขยะ หรืออาจเกิดกรณีการลุกลามจนสร้างความเสียหายต่อทรัพย์สินของของประชาชนได้
น.ส.ไตรศุลี กล่าวว่า นายกรัฐมนตรีมีข้อห่วงใยเนื่องจากไฟไหม้บ่อขยะเป็นเหตุการณ์ที่เกิดซ้ําบ่อยครั้ง โดยเฉพาะในช่วงฤดูร้อนที่อากาศแห้งแล้งและเอื้อต่อการเกิดเหตุไฟไหม้ในในสถานที่กําจัดขยะมูลฝอย โดยเฉพาะสถานที่ที่ดําเนินการอย่างไม่ถูกต้อง มีการลักลอบเผากําจัดขยะ การเผาเพื่อคัดแยกขยะมูลฝอยบางประเภท หรือเผาพื้นที่เกษตรกรรมในบริเวณใกล้เคียงจนลุกลามเข้าไปยังสถานที่กําจัดขยะ
ทั้งนี้ จากข้อมูลของกรมควบคุมมลพิษ ระบุว่า ในช่วงฤดูร้อน เดือน ก.พ. - พ.ค. 2565 มีสถานที่กําจัดขยะมูลฝอยหรือบ่อขยะที่องค์กรปกครองส่วนท้องถิ่นต้องเฝ้าระวังโดยเฉพาะ อยู่ 3 กลุ่ม ได้แก่ 1) กลุ่มเฝ้าระวังเข้มงวด คือ มีขยะกองสะสมมากกว่า 50,000 ตันขึ้นไป จํานวน 20 แห่ง ซึ่งในจํานวนนี้เป็นบ่อขยะที่มีเหตุไฟไหม้บ่อยครั้งใน 5 ปีที่ผ่านมาจํานวน 7 แห่ง โดยกลุ่มนี้ต้องมีการเฝ้าระวังทุกวัน ตรวจตราโดยรอบพื้นที่อย่างละเอียด สังเกตสิ่งผิดปกติในพื้นที่และบริเวณโดยรอบ 2) กลุ่มเฝ้าระวังอย่างใกล้ชิด มีขยะกองสะสม 10,000-50,000 ตัน จํานวน 48 แห่ง เป็นกลุ่มที่ต้องเฝ้าระวังทุกวันเช่นเดียวกัน และ 3) กลุ่มเฝ้าระวังสม่ําเสมอ มีขยะกองสะสมตั้งแต่ 5,000-10,000 ตัน จํานวน 31 แห่ง เป็นกลุ่มที่ต้องเฝ้าระวังทุก 2-3 วัน
อย่างไรก็ตาม นอกจากหน่วยงานต้องเฝ้าระวังแล้ว หากประชาชนพบเห็นสิ่งผิดปกติ เช่น มีควัน ลอยขึ้นจากบ่อขยะ พบการเผาในพื้นที่ใกล้เคียง ขอให้แจ้งองค์การปกครองส่วนท้องถิ่นในพื้นที่นั้น ๆ หรืองานป้องกันและบรรเทาสาธารณภัยจังหวัดทันทีเพื่อเข้าระงับเหตุป้องกันผลกระทบที่จะเกิดขึ้นในวงกว้างต่อไป
.......................
รัฐบาลไทย-ข่าวทำเนียบรัฐบาล-รัฐบาล เร่งดึงหน่วยงานภาครัฐ และเอกชน ร่วมจัดตั้งระบบแจ้งเตือนภัยล่วงหน้า ส่งตรงถึงตัวประชาชน ลดเสี่ยงภัยพิบัติ
วันพฤหัสบดีที่ 25 สิงหาคม 2565
รัฐบาล เร่งดึงหน่วยงานภาครัฐ และเอกชน ร่วมจัดตั้งระบบแจ้งเตือนภัยล่วงหน้า ส่งตรงถึงตัวประชาชน ลดเสี่ยงภัยพิบัติ
รัฐบาล เร่งดึงหน่วยงานภาครัฐ และเอกชน ร่วมจัดตั้งระบบแจ้งเตือนภัยล่วงหน้า ส่งตรงถึงตัวประชาชน ลดเสี่ยงภัยพิบัติ
เมื่อ 25 ส.ค.65 ,10.00น. พล.ท.พัชร์ชศักดิ์ ปฏิรูปานนท์ ผช.โฆษก รอง นรม. เปิดเผยว่า พล.อ.ประวิตร วงษ์สุวรรณ รอง นรม. ได้เป็นประธานการประชุม คณะกรรมการบริหารระบบการเตือนภัยพิบัติแห่งชาติ (กภช.) ครั้งที่1/2565 ณ ห้องประชุม มูลนิธิอนุรักษ์ป่ารอยต่อ 5จังหวัด ผ่านสื่ออิเล็กทรอนิกส์
ที่ประชุมได้รับทราบ แนวทางการถ่ายโอนศูนย์เตือนภัยพิบัติแห่งชาติ จาก ก.ดีอีเอส มาสังกัด กรมป้องกันและบรรเทาสาธารณภัย มท. ตั้งแต่ 15 ก.ย.59 ทั้งนี้ ศูนย์เตือนภัยจะปฏิบัติงานร่วมกับหน่วยงานอื่นๆ ทั้งในภาวะปกติ ภาวะที่มีความเสี่ยง และภาวะที่มีการเกิดภัยพิบัติ พร้อมทั้งได้รับทราบ ความคืบหน้าระบบการเฝ้าระวังและช่องทางการแจ้งเตือน โดยมีการแจ้งเตือนภัยล่วงหน้าเพื่อให้มีการรับมือและอพยพ ผ่านอุปกรณ์การเตือนภัยประกอบด้วย หอเตือนภัยจํานวน 338 หอ เครื่องรับสัญญาณดาวเทียม จํานวน 163 แห่งติดตั้ง ณ ศูนย์ป้องกันและบรรเทาสาธารณะภัยเขตทั้ง 18 เขต 70 จังหวัดและสถานีวิทยุกระจายเสียงประจําจังหวัด จํานวน 285 แห่ง รับข้อมูลผ่านสัญญาณดาวเทียมและกระจายการแจ้งเตือนด้วยระบบคลื่นวิทยุไปยังหอเตือนภัยขนาดเล็กจํานวน 674 แห่ง และส่งถึงหอกระจายข่าวภายในชุมชน และหมู่บ้าน ต่อไป
จากนั้นที่ประชุมได้เห็นชอบ (ร่าง)แผนยุทธศาสตร์การบริหารระบบการเตือนภัยพิบัติแห่งชาติ พ.ศ. 2566-2570 ภายใต้วิสัยทัศน์ "เป็นผู้นําในภูมิภาคเอเชียตะวันออกเฉียงใต้ด้านการบริหารการเตือนภัย ด้วยดิจิทัลแบบบูรณาการที่มีมาตรฐานสากล" ประกอบด้วย 4ยศ.หลัก และสอดคล้องกับ ยศ.ชาติ 20ปี และเห็นชอบการดําเนินการแจ้งเตือนภัยโดยใช้ระบบ Cell Broadcast ด้วยการแจ้งเตือนภัยไปยังโทรศัพท์เคลื่อนที่ และสามารถระบุพื้นที่ที่จะทําการแจ้งเตือน ไปยังอุปกรณ์สื่อสารจํานวนมากในการส่งเพียงครั้งเดียว ทั้งนี้จะช่วยเพิ่มประสิทธิภาพการแจ้งเตือนภัยให้มากยิ่งขึ้น ซึ่งการดําเนินการจําเป็นต้องได้รับความร่วมมือจากหน่วยงานภาครัฐและเอกชน อาทิ กิจการกระจายเสียง ,กิจการโทรทัศน์ ,กิจการโทรคมนาคมแห่งชาติ ,กรมอุตุนิยมวิทยา ,กรมชลประทาน ,สทนช. และผู้ให้บริการเครือข่ายโทรศัพท์เคลื่อนที่ เป็นต้น
พล.อ.ประวิตร ได้กําชับ มท.โดยกรมป้องกันและบรรเทาสาธารณะภัย รวมทั้งทุกหน่วยงานที่เกี่ยวข้องตามแผนงาน จะต้องบูรณาการทํางานร่วมกัน อย่างมีเอกภาพ เพื่อยกระดับการแจ้งเตือนสู่ระดับที่สูงขึ้น สามารถเพิ่มประสิทธิภาพและปฏิบัติงานได้จริง เพื่อลดความเสี่ยง ความเสียหายที่อาจจะเกิดขึ้นได้อย่างมหาศาล จากภัยพิบัติทางธรรมชาติ เช่นเดียวกับที่เคยเกิดขึ้นมาแล้ว อาทิ น้ําท่วมฉับพลัน ไฟป่า แผ่นดินไหวหรือ สึนามิ เป็นต้น
รัฐบาลไทย-ข่าวทำเนียบรัฐบาล-รมว.วธ. พร้อมด้วยปลัดวธ. เข้ากราบสักการะสมเด็จพระมหาธีราจารย์ กรรมการมหาเถรสมาคมและเจ้าอาวาสวัดพระเชตุพนวิมลมังคลารามราชวรมหาวิหาร
วันจันทร์ที่ 15 พฤศจิกายน 2564
รมว.วธ. พร้อมด้วยปลัดวธ. เข้ากราบสักการะสมเด็จพระมหาธีราจารย์ กรรมการมหาเถรสมาคมและเจ้าอาวาสวัดพระเชตุพนวิมลมังคลารามราชวรมหาวิหาร
รมว.วธ. พร้อมด้วยปลัดวธ. เข้ากราบสักการะสมเด็จพระมหาธีราจารย์ กรรมการมหาเถรสมาคมและเจ้าอาวาสวัดพระเชตุพนวิมลมังคลารามราชวรมหาวิหาร
วันที่ ๑๒ พฤศจิกายน ๒๕๖๔ เวลา ๑๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนางยุพา ทวีวัฒนะกิจบวร ปลัดกระทรวงวัฒนธรรม เข้ากราบสักการะสมเด็จพระมหาธีราจารย์ กรรมการมหาเถรสมาคมและเจ้าอาวาสวัดพระเชตุพนวิมลมังคลาราม ราชวรมหาวิหาร ณ วัดพระเชตุพนวิมลมังคลาราม ราชวรมหาวิหาร กรุงเทพฯ
รัฐบาลไทย-ข่าวทำเนียบรัฐบาล-ดีอีเอส หารือการใช้หมายเลขโทรคมนาคมพิเศษ 4 หลักของกรมอนามัย อำนวยความสะดวกประชาชน องค์กร สถานประกอบการ-กิจการ ต่อเนื่อง
วันจันทร์ที่ 21 มีนาคม 2565
ดีอีเอส หารือการใช้หมายเลขโทรคมนาคมพิเศษ  4 หลักของกรมอนามัย อํานวยความสะดวกประชาชน องค์กร สถานประกอบการ-กิจการ ต่อเนื่อง
ดีอีเอส หารือการใช้หมายเลขโทรคมนาคมพิเศษ  4 หลักของกรมอนามัย อํานวยความสะดวกประชาชน องค์กร สถานประกอบการ-กิจการ ต่อเนื่อง
เมื่อวันที่21มีนาคม2565นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเป็นประธานการประชุมคณะทํางานพิจารณาการขอรับการจัดสรรหมายเลขโทรคมนาคมพิเศษ(แบบสั้น4หลัก)และการขอจัดตั้งSub Call Centerเพื่อให้บริการตอบข้อซักถามและข้อร้องเรียนของประชาชนโดยผ่านบริการโครงการศูนย์บริการข้อมูลภาครัฐเพื่อประชาชนของกรมอนามัยกระทรวงสาธารณสุขซึ่งทั้งนี้เพื่ออํานวยความสะดวกในการให้บริการติดต่อสอบถามแนะนําติชมข้อเสนอแนะรวมถึงแจ้งเรื่องเรียนต่างๆเกี่ยวกับแพลตฟอร์มThai Stop COVIDและThai save Thai ซึ่งเป็นมาตรการความปลอดภัยสําหรับองค์กรหรือCOVID Free Setting เพื่อสร้างความปลอดภัยในสถานประกอบการ/กิจการให้รอบรับการใช้บริการและสร้างความมั่นใจความปลอดภัยในการดํารงชีวิตภายใต้สภานการณ์การแพร่ระบาดของโรคโควิด19โดยมีเจ้าหน้าที่เกี่ยวข้องร่วมประชุมณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคม
*************
รัฐบาลไทย-ข่าวทำเนียบรัฐบาล-รมว.ท่องเที่ยวและกีฬา ร่วมงาน
วันอังคารที่ 7 มิถุนายน 2565
รมว.ท่องเที่ยวและกีฬา ร่วมงาน
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) ร่วมงาน "เดิน-วิ่ง หาดใหญ่มาราธอน 2022" ครั้งที่ 14 และเป็นประธานปล่อยตัวนักวิ่ง ประเภท Mini Marathon และ ประเภท Fun Run
วันที่29พฤษภาคม2565 (05.00น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) ร่วมงาน "เดิน-วิ่ง หาดใหญ่มาราธอน2022"ครั้งที่14และเป็นประธานปล่อยตัวนักวิ่ง ประเภทMini Marathonและ ประเภทFun Runซึ่งมีวัตถุประสงค์เพื่อส่งเสริมสุขภาพร่างกายของประชาชนด้วยการวิ่งออกกําลังกาย อีกทั้งยังเป็นส่งเสริมการท่องเที่ยวของอําเภอหาดใหญ่และจังหวัดสงขลา โดยมี พล.ต.ท.สาคร ทองมุณี นายกเทศมนตรีนครหาดใหญ่,หน่วยงานภาครัฐ และภาคเอกชน เข้าร่วม และมีรูปแบบการจัดกิจกรรมด้วยมาตรการป้องกันและควบคุมโรคติดเชื้อไวรัสโคโรนา2019 (COVID-19)ตามที่กระทรวงสาธารณสุขกําหนดไว้ ณ สวนสาธารณะเทศบาลนครหาดใหญ่ อําเภอหาดใหญ่ จังหวัดสงขลา
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม จัดกิจกรรมบริจาคโลหิตถวายเป็นพระราชกุศล เนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันศุกร์ที่ 18 มีนาคม 2565
สํานักงานปลัดกระทรวงกลาโหม จัดกิจกรรมบริจาคโลหิตถวายเป็นพระราชกุศล เนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
และวันคล้ายวันสถาปนากระทรวงกลาโหม
ที่ห้องศรีสมาน 4 ชั้น 3 อาคารบริการ สํานักงานปลัดกระทรวงกลาโหม พื้นที่ศรีสมาน​ พลเอก สราวุธ รัชตะนาวิน รองปลัดกระทรวงกลาโหมพร้อมด้วย คุณปาริชาต รัชตะนาวิน อุปนายกสมาคมภริยาข้าราชการสํานักงานปลัดกระทรวงกลาโหม เดินทางมาร่วมบริจาคโลหิต ตรวจเยี่ยม และขอบคุณกําลังพลที่ร่วมบริจาคโลหิต ถวายเป็นพระราชกุศล เนื่องในวันคล้ายวัน พระราชสมภพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี 2 เมษายน และวันคล้ายวันสถาปนา กระทรวงกลาโหมครบ 135 ปี วันที่​ 8​ เมษายน​ 2565​ โดยจะนําโลหิตสํารองมอบให้กับ สถาบันพยาธิวิทยา ศูนย์อํานวยการ พระมงกุฎเกล้า เพื่อนําโลหิตไปช่วยเหลือทหาร ตํารวจ อาสาสมัคร และบุคคลพลเรือนที่ได้รับบาดเจ็บจากการปฏิบัติหน้าที่ภาคสนาม ตลอดจนประชาชนทั่วไป ซึ่งจากสถานการณ์การแพร่ระบาดของโควิด-19 ในปัจจุบัน ส่งผลให้โลหิตไม่เพียงพอและขาดแคลน
สําหรับกิจกรรมบริจาคโลหิตในวันนี้ มีกําลังพลเข้าร่วมบริจาคจํานวน 150 นาย
#กลาโหม135ปี
รัฐบาลไทย-ข่าวทำเนียบรัฐบาล-นับถอยหลัง! โครงการช่วย SMEs ปิดลงทะเบียน รอบ 2 วันที่ 20 ธ.ค. 64
วันพฤหัสบดีที่ 16 ธันวาคม 2564
นับถอยหลัง! โครงการช่วย SMEs ปิดลงทะเบียน รอบ 2 วันที่ 20 ธ.ค. 64
กระทรวงแรงงาน ชวนสถานประกอบการขนาดเล็ก-กลาง ลงทะเบียนร่วมโครงการช่วย  SMEs  รอบ 2 ภายใน 20 ธ.ค. 64 หากไม่สะดวกลงทะเบียนผ่านเว็บ “ส่งเสริมการจ้างงานเอสเอ็มอี.doe.go.th”  เจ้าหน้าที่ยินดีให้บริการ ณ สํานักงานจัดหางาน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงาน โดยกรมการจัดหางาน ได้เปิดให้นายจ้าง สถานประกอบการภาคเอกชน ขนาดเล็ก – กลาง ลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs รอบที่ 2 ระหว่างวันที่ 23 พ.ย. – 20 ธ.ค. 64 ขณะนี้ใกล้สิ้นสุดระยะเวลาแล้ว หากสถานประกอบการใดประสงค์รับเงินอุดหนุนตามโครงการฯจากรัฐ ขอให้เร่งลงทะเบียนผ่านเว็บไซต์ “ส่งเสริมการจ้างงานเอสเอ็มอี.doe.go.th” ภายในกําหนด หรือหากไม่สามารถดําเนินการด้วยตนเองได้ ให้นําเอกสารที่เกี่ยวข้องติดต่อสํานักงานจัดหางานจังหวัดซึ่งเป็นที่ตั้งของสถานประกอบการ เพื่อมีสิทธิรับเงินอุดหนุนจากรัฐบาลในเดือนธันวาคม 64 และเดือนมกราคม 65 ในอัตรา 3,000 บาท ต่อลูกจ้างสัญชาติไทย 1 คน โดยมีเงื่อนไขการจ่ายเงินอุดหนุนเช่นเดียวกับนายจ้างที่ลงทะเบียนรอบแรก
“พล.อ.ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยสถานประกอบการขนาดเล็ก – กลางที่ได้รับผลกระทบจากโรคโควิด 19 (COVID-19) ท่านกําชับผมในฐานะรัฐมนตรีว่าการกระทรวงแรงงาน ดูแลให้สถานประกอบการที่ได้รับความเดือดร้อน ได้รับการช่วยเหลือเยียวยาอย่างครอบคลุมและทั่วถึงที่สุด ผมขอฝากถึงนายจ้างที่ยังไม่ได้ลงทะเบียนร่วมโครงการฯ มาลงทะเบียนรับสิทธิ เพื่อประโยชน์ของท่าน หากท่านติดปัญหาการใช้งานระบบ เจ้าหน้าที่ของเรายินดีช่วยดําเนินการให้” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ตั้งแต่วันที่ 23 พ.ย. – 16 ธ.ค. 64 มีสถานประกอบการลงทะเบียนร่วมโครงการส่งเสริมและรักษาระดับการจ้างงานในธุรกิจ SMEs รอบที่ 2 จํานวน 14,829 แห่ง มีลูกจ้างสัญชาติไทย จํานวน 118,087 คน สําหรับนายจ้าง/สถานประกอบการที่ไม่สามารถลงทะเบียนร่วมโครงการฯผ่านระบบด้วยตนเอง สามารถนําเอกสารซึ่งประกอบด้วย หนังสือมอบอํานาจติดอากรแสตมป์ 30 บาท สําเนาบัตรประจําตัวประชาชนผู้มอบอํานาจและผู้รับมอบอํานาจ สําเนาหน้าสมุดบัญชีธนาคาร (กรณีใช้บัญชีกระแสรายวัน ให้ใช้สมุดหน้าเช็คที่มีชื่อนายจ้างและเลขบัญชี) และสําเนาหนังสือรับรองการจดทะเบียนนิติบุคคล หรือสําเนาบัตรประจําตัวประชาชน (นายจ้างบุคคลธรรมดา) โดยลงลายมือชื่อรับรองสําเนาถูกต้องทุกฉบับ ติดต่อที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 เพื่อให้เจ้าหน้าที่ดําเนินการให้ หลังจากสมัครร่วมโครงการแล้วจะต้องสมัครใช้งานระบบ e-Service ของสํานักงานประกันสังคม และนําส่งข้อมูลเงินสมทบผ่านระบบ e-Service ของสํานักงานประกันสังคมภายในวันที่ 15 ของเดือน เพื่อมีสิทธิรับเงินอุดหนุนในเดือนดังกล่าว
ทั้งนี้ นายจ้าง สถานประกอบการสามารถสอบถามข้อมูลเพิ่มเติมได้ที่ สายด่วนกระทรวงแรงงาน โทร. 1506 กด 2 หรือสายด่วนกรมการจัดหางาน โทร. 1694 หรือติดต่อด้วยตนเองได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10
รัฐบาลไทย-ข่าวทำเนียบรัฐบาล-ธอส. ขน 4 โปรเด็ดเอาใจชาวใต้ สินเชื่อบ้านดอกเบี้ยปีแรกเพียง 2.60% ต่อปี พร้อมดอกเบี้ยต่ำพิเศษช่วง Golden Minute ในงาน Money Expo Hatyai 2022
วันพฤหัสบดีที่ 7 กรกฎาคม 2565
ธอส. ขน 4 โปรเด็ดเอาใจชาวใต้ สินเชื่อบ้านดอกเบี้ยปีแรกเพียง 2.60% ต่อปี พร้อมดอกเบี้ยต่ําพิเศษช่วง Golden Minute ในงาน  Money Expo Hatyai 2022
ธอส. ร่วมงานมหกรรมการเงินหาดใหญ่ ครั้งที่ 12 Money Expo Hatyai 2022 ขนโปรโมชั่นเอาใจพี่น้องชาวใต้ จัดขึ้นวันที่ 8-10 กรกฎาคม 2565 ณ ศูนย์การค้าเซ็นทรัลเฟสติวัล หาดใหญ่
ธนาคารอาคารสงเคราะห์ (ธอส.) ร่วมงานมหกรรมการเงินหาดใหญ่ ครั้งที่ 12 Money Expo Hatyai 2022 ขนโปรโมชั่นเอาใจพี่น้องชาวใต้ นําโดยสินเชื่อบ้านอัตราดอกเบี้ยต่ําปีแรก MRR-3.55% (2.60%) ต่อปี พิเศษ!! พบกับสินเชื่อช่วง Golden Minute อัตราดอกเบี้ยต่ําสุดๆ ปีแรกไม่ถึง 1% ต่อปี และพบกับสลากออมทรัพย์ ธอส. ลุ้นรางวัลสูงสุดถึง 2 ล้านบาท บ้านมือสองคุณภาพดีกว่า 300 รายการ ลดสูงสุด 40% ราคาขายต่ําสุดเพียง 160,000 บาท พร้อมลุ้นรับของที่ระลึกมากมาย จัดขึ้นวันที่ 8-10 กรกฎาคม 2565 ณ ศูนย์การค้าเซ็นทรัลเฟสติวัล หาดใหญ่
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ธอส. ขนโปรโมชั่นร่วมงาน “มหกรรมการเงินหาดใหญ่ ครั้งที่ 12 Money Expo Hatyai 2022” เพื่อเพิ่มโอกาสให้พี่น้องชาวใต้ได้เข้าถึงผลิตภัณฑ์ทางการเงินของธนาคาร ด้วย 4 โปรโมชั่นสุดพิเศษ 1.สินเชื่อบ้านอัตราดอกเบี้ยต่ําปีที่ 1 เท่ากับ MRR-3.55% (ปัจจุบันเท่ากับ 2.60%) ต่อปี เฉลี่ย 3 ปีแรกเพียง 2.917% ผ่อนชําระนานสูงสุดถึง 40 ปี ให้กู้ครอบคลุมทุกวัตถุประสงค์หลัก อาทิ ซื้อบ้าน/คอนโดมิเนียม ปลูกสร้าง และรีไฟแนนซ์ จองสิทธิ์ภายในงาน ยื่นคําขอกู้ตั้งแต่วันที่ 8 กรกฎาคม – 15 สิงหาคม 2565 และทํานิติกรรมภายในวันที่ 30 กันยายน 2565 2.สินเชื่อบ้านนาทีทอง Golden Minute อัตราดอกเบี้ยต่ําสุด ๆ สําหรับลูกค้าที่จองดอกเบี้ยแบบที่ 1 ภายในระยะเวลาที่กําหนด สามารถลุ้นรับอัตราดอกเบี้ยพิเศษปีแรกไม่ถึง 1% ต่อปี เปิดจองสิทธิ์ผ่าน Mobile Application : GHB ALL ในวันอาทิตย์ที่ 10 กรกฎาคม 2565 ระหว่างเวลา 15.00-15.15 น. จองก่อนได้สิทธิ์ก่อนจนกว่าจะเต็มกรอบวงเงิน 3.สลากออมทรัพย์ ธอส.ให้ผลตอบแทนดีโอกาสถูกรางวัลสูง นําโดย ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกําหนด) พร้อมโอกาสลุ้นรางวัลที่ 1 รางวัลละ 2 ล้านบาท และ 4.บ้านมือสอง ธอส. กว่า 300 รายการ ในจังหวัดสงขลาและจังหวัดใกล้เคียงมาจําหน่าย พร้อมส่วนลดสูงสุด 40% จากราคาปกติ ราคาขายต่ําสุดเพียง 160,000 บาท พร้อมสิทธิ์ผ่อนดาวน์ดอกเบี้ย 0% ต่อปี นานสูงสุดถึง 48 เดือน (เงื่อนไขเป็นไปตามที่ธนาคารกําหนด)
รัฐบาลไทย-ข่าวทำเนียบรัฐบาล-๕ พฤษภาคม วันคล้ายวันประสูติ พระเจ้าวรวงศ์เธอ พระองค์เจ้าอทิตยาทรกิติคุณ
วันพฤหัสบดีที่ 5 พฤษภาคม 2565
๕ พฤษภาคม วันคล้ายวันประสูติ พระเจ้าวรวงศ์เธอ พระองค์เจ้าอทิตยาทรกิติคุณ
#ทรงพระเจริญ
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
#ทรงพระเจริญ
๕ พฤษภาคม วันคล้ายวันประสูติ พระเจ้าวรวงศ์เธอ พระองค์เจ้าอทิตยาทรกิติคุณ
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-กรมวิทย์ฯ แจง วัคซีน AstraZeneca ส่งผลต่อหลอดเลือดระดับต่ำ
วันเสาร์ที่ 24 กรกฎาคม 2564
กรมวิทย์ฯ แจง วัคซีน AstraZeneca ส่งผลต่อหลอดเลือดระดับต่ํา
....
ข้อมูลจากกรมวิทยาศาสตร์การแพทย์ ระบุ ตั้งแต่เริ่มฉีดวัคซีนจนถึงวันที่ 11 ก.ค. 64 ประเทศไทยฉีดวัคซีน AstraZeneca ไปแล้ว 5,360,745 โดส ในจํานวนนี้ส่วนใหญ่มีอาการข้างเคียงเพียงเล็กน้อยหรือไม่มีอาการและมีเพียง 1 รายเท่านั้นที่มีภาวะเกล็ดเลือดต่ําร่วมกับหลอดเลือดอุดตัน หรือVITT และได้รับการรักษาจนมีอาการดีขึ้นแล้ว
.
วัคซีนประเภท Viral Vector Vaccine อย่าง AstraZeneca ที่ฉีดในประเทศไทย มีภาวะ VITT เกิดขึ้น 1 : 5,000,000 ขณะที่ต่างประเทศมีอัตราการเกิด 1 : 125,000 ถึง 1 : 1,000,000 ซึ่งมากกว่าไทยถึง 5 - 40 เท่า
.
ดังนั้น ประชาชนจึงคลายกังวลลงได้ นอกจากนี้โรงพยาบาลทั่วประเทศ ยังสามารถตรวจรักษาภาวะเช่นนี้ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส หนุนโครงการ “Seeds for the Future 2021” เพิ่มทักษะคนรุ่นใหม่
วันอังคารที่ 9 พฤศจิกายน 2564
ดีอีเอส หนุนโครงการ “Seeds for the Future 2021” เพิ่มทักษะคนรุ่นใหม่
ดีอีเอส หนุนโครงการ “Seeds for the Future 2021” เพิ่มทักษะคนรุ่นใหม่
เมื่อวันที่ 8 พฤศจิกายน 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีปิดงาน “Seeds for the Future 2021” จัดโดย บริษัท หัวเว่ย เทคโนโลยี่ (ประเทศไทย) จํากัด ณ ชั้น 34 อาคารจีทาวเวอร์ พระราม 9 โดยมีนิสิตนักศึกษาระดับปริญญาตรีจํานวน 15 คน จากจุฬาลงกรณ์มหาวิทยาลัย, มหาวิทยาลัยธรรมศาสตร์, มหาวิทยาลัยเทคโนโลยีพระจอมเกล้าธนบุรี (KMUTT), สถาบันเทคโนโลยีพระจอมเกล้าเจ้าคุณทหารลาดกระบัง (KMITL) มหาวิทยาลัยขอนแก่น และมหาวิทยาลัยรังสิต ที่ได้รับคัดเลือกให้เข้าร่วมในโครงการ และตลอดหลักสูตรได้มีนักศึกษาจากประเทศอุซเบกิสถาน และเบลารุส เข้าร่วมในชั้นเรียนออนไลน์พร้อมกันเพื่อแลกเปลี่ยนความรู้และวัฒนธรรมระหว่าง 3 ประเทศ
สําหรับเนื้อหาในหลักสูตร เป็นการฝึกอบรมแบบเร่งรัดในระยะเวลา 8 วัน ประกอบด้วยหลักสูตรไอซีทีที่ถ่ายทอดสดมาจากสํานักงานใหญ่ของหัวเว่ยในเซินเจิ้น ประเทศจีน โครงการนี้ได้รับการพัฒนาขึ้นโดยผู้เชี่ยวชาญของหัวเว่ย เพื่อการพัฒนาทักษะของนิสิตนักศึกษาให้สอดคล้องกับมาตรฐานการทํางานทั้งในและต่างประเทศ
ระหว่างพิธีมอบประกาศนียบัตร นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้เน้นย้ําถึงความสําคัญของการพัฒนาทรัพยากรมนุษย์ในโลกยุคใหม่ที่ขับเคลื่อนด้วยเทคโนโลยีว่า “หนึ่งในภารกิจหลักของกระทรวงฯ คือการพัฒนาเศรษฐกิจและสังคมดิจิทัลเพื่อยกระดับคุณภาพชีวิตของคนไทยทุกคน และด้วยการสนับสนุนจากหลายภาคส่วน เราจึงได้สร้างโครงสร้างพื้นฐานดิจิทัลคุณภาพสูงและส่งเสริมการพัฒนาอีโคซิสเต็มดิจิทัลที่ครอบคลุมสําหรับทุกคน” พร้อมเสริมว่า “อย่างไรก็ตาม รากฐานที่สําคัญของเศรษฐกิจและสังคมดิจิทัลในปัจจุบัน แท้จริงแล้วคือการพัฒนาบุคลากรไอซีที กระทรวงฯ เชื่อว่าการศึกษาเชิงปฏิบัตินั้นสร้างประโยชน์มากมายแก่ผู้เรียนเมื่อพวกเขาเริ่มเข้าสู่ตลาดแรงงาน เราจึงพร้อมสนับสนุนโครงการพัฒนาศักยภาพบุคคลอย่าง “Seeds for the Future” นางสาวอัจฉรินทร์กล่าวสรุป
***********************
รัฐบาลไทย-ข่าวทำเนียบรัฐบาล-รัฐบาลเดินหน้าพัฒนาชายแดนใต้ ยกระดับด่านชายแดน 9 แห่ง
วันพุธที่ 2 มีนาคม 2565
รัฐบาลเดินหน้าพัฒนาชายแดนใต้ ยกระดับด่านชายแดน 9 แห่ง
รัฐบาลเดินหน้าพัฒนาชายแดนใต้ ยกระดับด่านชายแดน 9 แห่ง
วันนี้ (2 มีนาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยเมื่อวันที่ 2 มีนาคม 2565 ว่า เมื่อวานนี้คณะรัฐมนตรีรับทราบรายงานจากคณะกรรมการยุทธศาสตร์ด้านการพัฒนาจังหวัดชายแดนใต้ (กพต.) ซึ่งมีโครงการหลักๆ ที่จะดําเนินการในปี 2565 เป็นต้นไป เพิ่มเติมจากที่ได้ผลักดันไปแล้ว อาทิ
1. โครงการการพัฒนาศักยภาพด่านศุลกากรชายแดนไทย - มาเลเซีย (9 ด่าน) เพื่อยกระดับการค้าชายแดนและความร่วมมือในมิติต่าง ๆ ประกอบด้วย 2 โครงการย่อย คือ 1) โครงการพัฒนาและยกระดับสมรรถนะห้องปฏิบัติการชีวโมเลกุลด่านควบคุมโรคติดต่อระหว่างประเทศ (ด่านพรมแดน) ต้นแบบ ในพื้นที่เศรษฐกิจพิเศษจังหวัดสงขลาและนราธิวาส 2) โครงการจัดซื้อที่ดินเพื่อการขยายด่านบูเก๊ะตา จังหวัดนราธิวาส
2. โครงการก่อสร้างกําแพงป้องกันการกัดเซาะบริเวณปากน้ําเทพา ตําบลปากบาง อําเภอเทพา จังหวัดสงขลา โดยให้กรมเจ้าท่าเป็นผู้ดําเนินโครงการ
3. โครงการนําเรือประมงออกนอกระบบเพื่อการจัดการทรัพยากรประมงที่ยั่งยืนพื้นที่จังหวัดชายแดนภาคใต้เป็นกรณีเร่งด่วน เรือชุดที่ 1 โดยมีกรอบวงเงินช่วยเหลือเยียวยากลุ่มเรือประมง ชุดที่ 1 ภายใต้โครงการ จํานวน 104 ลํา และการจัดทําปะการังเทียมพื้นที่ชายฝั่งทะเลจังหวัดชายแดนใต้ และให้หน่วยงานที่รับผิดชอบโครงการจัดทําคําของบประมาณรายจ่ายในปีงบประมาณ พ.ศ. 2566 เพื่อดําเนินการสําหรับเรือประมงในพื้นที่จังหวัดสงขลา สตูล และนราธิวาส โดยต่อเนื่องอีก 318 ลํา ให้เสร็จสิ้นตามเป้าหมาย
4. ขจัดความยากจนและพัฒนาคนทุกช่วงวัย โดยบูรณาการการทํางานทุกหน่วยงาน เพื่อนําฐานข้อมูลการพัฒนาคนแบบชี้เป้า (Thai People Map and Analytic Platform : TPMAP) มาเป็นกลุ่มเป้าหมายในการขับเคลื่อนแผนงาน/โครงการ โดยมุ่งเน้นการแก้ไขปัญหาความยากจน 5 มิติ ซึ่งประกอบด้วยด้านสุขภาพ ด้านความเป็นอยู่ ด้านการศึกษา ด้านรายได้ และด้านการเข้าถึงบริการรัฐ
นางสาวรัชดากล่าวด้วยว่า สําหรับการช่วยเหลือและพัฒนาแรงงานในพื้นที่จังหวัดชายแดนภาคใต้กลุ่มที่เดินทางกลับต่างประเทศภายใต้สถานการณ์การระบาดของโรคโควิด - 19 ในช่วงที่ผ่านมา ได้ดําเนินการการช่วยเหลือ อํานวยความสะดวก และสร้างงานสร้างอาชีพใน 3 ลักษณะ คือ 1) ผู้ที่พร้อมไปทํางานในโรงงานอุตสาหกรรมนอกพื้นที่ โดยดําเนินการผ่านโครงการเปิดพื้นที่ประเทศไทยรองรับแรงงานไทยที่กลับจากต่างประเทศซึ่งเป็นการจัดส่งคนไปทํางานนอกพื้นที่จังหวัดชายแดนใต้ จํานวน 3,448 คน 2) ผู้ประสงค์จะประกอบอาชีพในภูมิลําเนาเดิม โดยหน่วยงานที่เกี่ยวข้อง เช่น สํานักงานแรงงานจังหวัด สํานักงานเกษตรและสหกรณ์จังหวัด และกรมประมง ได้ดําเนินการสร้างอาชีพทางเลือกและฝึกอบรมทักษะอาชีพเข้าสู่ตลาดแรงงาน รวมทั้งสิ้น 6,178 คน และ 3) การเตรียมความพร้อมเข้าสู่การทํางานภาคเกษตรประเภทสวนปาล์มในประเทศมาเลเซีย ซึ่งขณะนี้อยู่ระหว่างการหารือเพื่อพิจารณาทบทวนปรับปรุงบันทึกความเข้าใจว่าด้วยการจ้างแรงงานไทยระหว่างรัฐบาลไทยและรัฐบาลมาเลเซียให้มีความสอดคล้องกับสถานการณ์ปัจจุบัน
........................
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม พร้อมด้วยเลขาธิการ ป.ป.ส. ลงพื้นที่ 3 จังหวัดภาคใต้ คิกออฟปลดล็อกพืชกระท่อมพรุ่งนี้ ย้ำทำกฎหมายเพื่อประโยชน์ของประชาชน
วันจันทร์ที่ 23 สิงหาคม 2564
รัฐมนตรีว่าการกระทรวงยุติธรรม พร้อมด้วยเลขาธิการ ป.ป.ส. ลงพื้นที่ 3 จังหวัดภาคใต้ คิกออฟปลดล็อกพืชกระท่อมพรุ่งนี้ ย้ําทํากฎหมายเพื่อประโยชน์ของประชาชน
รัฐมนตรีว่าการกระทรวงยุติธรรม พร้อมด้วยเลขาธิการ ป.ป.ส. ลงพื้นที่ 3 จังหวัดภาคใต้ คิกออฟปลดล็อกพืชกระท่อมพรุ่งนี้ ย้ําทํากฎหมายเพื่อประโยชน์ของประชาชน ใช้ได้เสรีตามวิถีชีวิตแต่อย่าไปทํา 4x100 หวังผลักดันเป็นพืชเศรษฐกิจส่งออกสร้างรายได้
เมื่อเวลา 10.00 น. นายสมศักดิ์ เทพสุทิน พร้อมด้วยนายวิชัย ไชยมงคล เลขาธิการ ป.ป.ส. เดินทางตรวจเยี่ยมพื้นที่ 3 จังหวัด พื้นที่นําร่องพืชกระท่อม คือ บ้านนาสาร ต.น้ําพุ จ.สุราษฎร์ธานี ต.คลองกระบือ อ.ปากพนัง จ.นครศรีธรรมราช และ ต.นาพละ อ.เมือง จ.ตรัง เพื่อขอบคุณประชาชนที่สนับสนุนให้กระทรวงยุติธรรมยกเลิกพืชกระท่อมออกจากบัญชียาเสพติดได้สําเร็จ และมอบแนวนโยบายเกี่ยวกับพืชกระท่อมในอนาคต โดยมีนายวิชวุทย์ จินโต ผู้ว่าราชการจังหวัดสุราษฎร์ธานี นายไกรศร วิศิษฎ์วงศ์ ผวจ.นครศรีธรรมราช นายขจรศักดิ์ เจริญโสภา ผวจ.ตรัง นายสัณหพจน์ สุขศรีเมือง ส.ส.นครศรีธรรมราช พรรคพลังประชารัฐ ข้าราชการ หัวหน้าส่วนราชการ กํานัน ผู้ใหญ่บ้าน ผู้นําชุมชนและชาวบ้านในพื้นที่ร่วมงาน ทั้งนี้ก่อนเดินทางนายสมศักดิ์ และคณะได้ทําการตรวจหาเชื้อโควิด-19 ด้วยชุดตรวจ ATK ซึ่งผลออกมาเป็นลบทั้งหมด และในงานได้มีมาตรการคัดกรองและควบคุมโรคอย่างเข้มงวด
โดยนายวิชวุทย์ กล่าวว่า ชาวบ้านนาสาร จ.สุราษฎร์ธานี ภาคภูมิใจที่เป็นส่วนหนึ่งในการประกาศอิสรภาพของพืชกระท่อม เพราะที่แห่งนี้ถือเป็นเมืองหลวงของพืชกระท่อม นอกจากนี้ชาวบ้านได้ยกย่องให้นายสมศักดิ์ เป็นบิดาแห่งพืชกระท่อมไทย ที่ช่วยให้พืชกระท่อมเป็นพืชสารพัดประโยชน์ ทําให้ชาวบ้านสามารถใช้ได้ตามวิถีชีวิต รวมถึงมีประโยชน์ทางการแพทย์อย่างมาก ช่วยให้ชาวบ้านสามารถทําเป็นพืชทางการเกษตรได้และคนที่ถูกดําเนินคดีก็จะเป็นอิสระด้วย
นายสมศักดิ์ กล่าวว่า พืชกระท่อมเดิมเป็นยาเสพติดให้โทษประเภท 5 แต่หลังจากที่ พ.ร.บ.ยาเสพติดให้โทษ (ฉบับที่
รัฐมนตรีว่าการกระทรวงยุติธรรมเลขาธิการ ป.ป.ส.กระทรวงยุติธรรมกระท่อม
อัลบั้มภาพ
prev
next
ข่าวที่เกี่ยวข้อง
...
...
...
...
...
รัฐบาลไทย-ข่าวทำเนียบรัฐบาล-รัฐบาลเตรียมจัดหาชุดตรวจ Antigen Test Kit (ATK) จำนวน 8.5 ล้านชุดให้ประชาชนกลุ่มเสี่ยง คาดส่งชุด ATK ให้ประชาชนตรวจหาเชื้อโควิด-19 ด้วยตัวเองช่วงระหว่างเดือน ส.ค. - ก.ย. 2564
วันอาทิตย์ที่ 25 กรกฎาคม 2564
รัฐบาลเตรียมจัดหาชุดตรวจ Antigen Test Kit (ATK) จํานวน 8.5 ล้านชุดให้ประชาชนกลุ่มเสี่ยง คาดส่งชุด ATK ให้ประชาชนตรวจหาเชื้อโควิด-19 ด้วยตัวเองช่วงระหว่างเดือน ส.ค. - ก.ย. 2564
รัฐบาลเตรียมจัดหาชุดตรวจ Antigen Test Kit (ATK) จํานวน 8.5 ล้านชุดให้ประชาชนกลุ่มเสี่ยง คาดส่งชุด ATK ให้ประชาชนตรวจหาเชื้อโควิด-19 ด้วยตัวเองช่วงระหว่างเดือน ส.ค. - ก.ย. 2564
วันนี้ (25 ก.ค. 64) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี ในฐานะผู้อํานวยการศูนย์บริหารสถานการณ์โควิด-19 เห็นความจําเป็นที่จะต้องมีการตรวจคัดกรองเชิงรุกเพื่อหาผู้ติดเชื้ออย่างรวดเร็ว และเร่งลดการแพร่ระบาดโควิด-19 ในระลอกปัจจุบัน โดยเฉพาะในกรณีที่เกิดจากผู้ติดเชื้อโควิด-19 ที่ไม่แสดงอาการ และไม่ได้รับการคัดแยกหรือกักตัว ทําให้เกิดการแพร่เชื้อภายในครอบครัวและในชุมชนที่พักอาศัยมีมากขึ้นอย่างต่อเนื่อง นายกรัฐมนตรีจึงได้มีนโยบายให้มีการดําเนินการการตรวจหาเชื้อโควิด-19 ให้ครอบคลุมที่สุด ด้วยการใช้ชุดตรวจหาเชื้อโควิด - 19 แบบ Antigen Test Kit (ATK) ซึ่งนายกรัฐมนตรีเน้นย้ําต้องกระจายชุดตรวจ ATK นี้ อย่างทั่วถึงและด้วยความโปร่งใสด้วย
ทั้งนี้ ที่ประชุมคณะกรรมการหลักประกันสุขภาพแห่งชาติ (บอร์ด สปสช.) ครั้งที่ 8/2564 (วาระพิเศษ) เมื่อวันที่ 19 ก.ค. 2564 ที่ผ่านมา จึงได้อนุมัติจัดซื้อชุดตรวจโควิดกว่า 8.5 ล้านชุด วงเงิน 1,014 ล้านบาท เพื่อจัดหาชุดตรวจ Antigen Test Kit (ATK) ให้ประชาชนกลุ่มเสี่ยงใช้ตรวจเอง โดยไม่เสียค่าใช้จ่าย ซึ่งขณะนี้อยู่ในขั้นตอนการจัดหา และกรมควบคุมโรคกําลังวางแผนจะกระจายชุดตรวจให้ประชาชนได้ใช้ต่อไป ซึ่งเป็นไปตามแผนการจัดหาภายใต้โครงการยา เวชภัณฑ์ และอุปกรณ์ทางการแพทย์ที่จําเป็น ทั้งนี้ สปสช. คาดว่าจะสามารถแจกชุดตรวจโควิด-19 Antigen Test Kit (ATK) ให้ประชาชนสามารถตรวจหาเชื้อโควิด-19 ได้เองในช่วงระหว่างเดือน ส.ค. - ก.ย. 2564 นี้
ขณะเดียวกัน การใช้ชุดตรวจ ATK ก็จะมีการใช้ตรวจในหน่วยบริการปฐมภูมิด้วย โดยจะขยายไปยังคลินิกชุมชนอบอุ่น 200 กว่าแห่งใน กรุงเทพมหานคร ศูนย์บริการสาธารณสุขของ กทม. 69 แห่ง โรงพยาบาลชุมชน และโรงพยาบาลส่งเสริมสุขภาพตําบล (รพ.สต.) ทั่วประเทศ สําหรับประชาชนที่จะใช้ชุดตรวจ Antigen Test Kit แล้ว หากผลการตรวจเป็นบวกและอยู่ในกลุ่มอาการสีเขียว คือ ไม่มีอาการหรือมีอาการเล็กน้อย จะได้รับการดูแลรักษาที่บ้าน (Home Isolation) หรือดูแลรักษาที่ชุมชน (Community Isolation) ตามความสมัครใจ โดยมีทีมแพทย์ติดตามและประเมินอาการของผู้ป่วย โดยจัดให้มีช่องทางสื่อสารกับผู้ป่วย (Telemonitor) เพื่อติดตามอาการทุกวัน รวมทั้ง ช่องทางติดต่อกรณีฉุกเฉิน พร้อมทั้งจัดให้มีระบบ รับ-ส่งผู้ป่วยไปยังสถานพยาบาลหากผู้ป่วยมีอาการรุนแรงขึ้น รวมทั้งจะได้รับเครื่องตรวจอุณหภูมิสําหรับใช้วัดไข้ เครื่องตรวจวัดระดับออกซิเจนในเลือด รวมถึงยาที่จําเป็น ทั้งฟาวิฟิราเวียร์และสมุนไพรฟ้าทะลายโจร และมีส่งอาหารให้ทั้ง 3 มื้อด้วย อย่างไรก็ตาม ชุดตรวจคัดกรอง Antigen Test Kit ยังไม่จําเป็นต้องนําไปใช้ตรวจกับทุกคน โดยแพทย์แนะนําให้ใช้ตรวจเฉพาะกลุ่มเสี่ยงตามความจําเป็น เช่น มีญาติ คนใกล้ชิดติดโควิด-19 หรือมีการสัมผัสใกล้ชิดกับผู้ติดเชื้อ หรือกลุ่มที่อยู่ในพื้นที่เสี่ยงและมีอาการคล้ายไข้หวัดเท่านั้น
รัฐบาลไทย-ข่าวทำเนียบรัฐบาล-รัฐบาลเตรียมพร้อมทุกมิติรองรับการเปลี่ยนผ่านการระบาดของโรคโควิด-19 สู่โรคประจำถิ่น
วันศุกร์ที่ 11 มีนาคม 2565
รัฐบาลเตรียมพร้อมทุกมิติรองรับการเปลี่ยนผ่านการระบาดของโรคโควิด-19 สู่โรคประจําถิ่น
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม ให้ความสําคัญต่อการเตรียมความพร้อมของประเทศ เพื่อรองรับการเปลี่ยนผ่านการระบาดของโรคโควิด–19 สู่โรคประจําถิ่น ที่สอดคล้องกับระดับสถานการณ์ โดยคํานึงถึงสุขภาพของคนไทย และการฟื้นฟูเศรษฐกิจของประเทศ
.
เน้นบริหารจัดการเตรียมความพร้อม ครอบคลุมทั้งการเฝ้าระวังสําหรับผู้เดินทางเข้าประเทศ การบริหารจัดการวัคซีน มาตรการป้องกันและควบคุมโรค คู่ขนานกับการรักษาระบบเศรษฐกิจให้ประชาชนสามารถประกอบอาชีพและดํารงชีวิตได้เป็นปกติใหม่ภายใต้หลัก Universal Prevention
.
สําหรับมาตรการเตรียมความพร้อม มีแผนดําเนินการที่ครอบคลุมทุกมิติ โดยจะต้องควบคุมอัตราความรุนแรงของโรคได้ มีสถานพยาบาลที่รองรับผู้ป่วยได้อย่างเพียงพอ ประชาชนเข้าถึงระบบการรักษาได้อย่างรวดเร็ว ประกอบกับจํานวนผู้เสียชีวิตอยู่ภายใต้อัตราส่วนของสากล สอดคล้องกับมาตรฐานองค์การอนามัยโลก
#ไทยคู่ฟ้า#ร่วมต้านโควิด19
-------------------